wickkiey/tamil-wikipedia-markdown huggingface dataset:
# இரண்டாம் தைலப்பன்


**இரண்டாம் தைலப்பன்** (அல்லது ஆகவமல்லன்) (Tailapa II.ஆட்சிக்காலம் 973-997 ) இவன் நுர்மடி தைலப்பன், மற்றும் சத்யஸரய குலதிலகா போன்ற பட்டங்களைச் சூடி இருந்தான். இவன்தான் மீண்டும் மேலைச் சாளுக்கிய பேரரசை மறுநிர்மாணம் செய்தவன் ஆவான். 220 ஆண்டுகள் கிரகணம் சூழ்ந்ததைப்போல் ஒளிகுன்றி இருந்த மரபை மீண்டும் வெளிச்சத்துக்குக் கொண்டுவந்தான். சாளுக்கிய பேரரசின் அதிகாரம் ஆறாம் விக்ரமாதித்தன் காலத்தில் அதன் உச்ச நிலையை அடைந்தது. மீண்டும் உயர்நிலையை அடைந்த இந்த சாளுக்கிய மரபு மேலைச் சாளுக்கியர் , கல்யாணிச் சாளுக்கியர், பிற்காலச் சாளுக்கியர் என்றும் அழைக்கப்படுகின்றனர். இரண்டாம் தைலப்பன் ஆட்சிக் காலத்தில் இருந்தவர் பிரபல கன்னடக் கவிஞர் ரண்ணா ஆவார். கடாக் பதிவுகளில் இருந்து, இவன் 24 ஆண்டுகள் ஆட்சியில் இருந்ததாக அறியப்படுகிறது.  

## இராஷ்டிரகூடர்கள் முடிவும், சாளுக்கியர் புத்துயிர்ப்பும்
முற்காலத்தில் செல்வாக்குடன் இருந்த வாதாபி சாளுக்கியர்களுக்கு எதிராக எழுச்சிப் பெற்று அதிகாரத்தைக் இராஷ்டிரகூடர் கைப்பற்றி இருந்தனர். இவர்களுக்கு அடங்கி ஆட்சிசெய்து கொண்டிருந்த இரண்டாம் தைலப்பன் தனது வலிமையைப் பெருக்கிக்கொண்டு தனது சுயாட்சியை அறிவித்து தனது பேரரசை நிறுவினான்.  

## தைலப்பனின் வெற்றிகள்
தைலப்பன் இராஷ்டிரகூட மன்னனான நான்காம் இந்திரன் மற்றும் அவனது படைகளைக் கோதாவரி படுகையில் நடந்த போரில் தோற்கடித்தான். சோழர்கள் குடும்பத்து வாரிசு தொடர்பான நெருக்கடியில் பலவீனம் அடைந்திருந்தனர். இந்நிலையில் உத்தம சோழனுக்கு எதிரான 980இல் நடந்த போரில் தைலப்பன் வெற்றிபெற்றான்.  

## பேரரசு ஒருங்கிணைப்பு
இராஷ்டிரகூடர்களை கவிழ்த்த தைலப்பன் மான்யகட்டாவில் இருந்து ஆண்டான். பின்னர் தனது நிலையைப் பலப்படுத்திக் கொள்ள பல ஆண்டுகள் செலவழித்தான். தக்கானத்தின் நர்மதை , காவிரி ஆகியவற்றின் இடைப்பட்ட பகுதியில் தனது ஆட்சியை நிலைநிறுத்தினான். மால்வா அரசன் சாளுக்கியர்களைத் தோற்கடிக்கலாம் என்னும் நம்பிக்கையில் வடக்கில் இருந்து சாளுக்கிய அரசின் மீது படையெடுத்து வந்தான். படையெடுப்பை முறியடித்த தைலப்பன் மால்வா அரசன் பரமரா மஞ்சாவையும் கைதியாகப் பிடித்தான். பிடிபட்ட மால்வா அரசன் பிடிபட்ட நிலையில் கைதியாக இறந்தான்.  

சோழ மன்னனாக இராஜராஜ சோழன் ஆனபின்பு சோழ அரசு வடக்கு நோக்கி விரிவடைந்து மைசூர் மற்றும் பிற பகுதிகள் அடுத்த 100 ஆண்டுகளுக்குச் சோழராட்சியில் நீடித்தது.  

தைலப்பனுக்குப்பின் இவனது மூத்தமகன் சத்யஸ்ரயா 997இல் ஆட்சிப் பொறுப்பேற்றான்.
# வினோத் மேத்தா


**வினோத் மேத்தா** (*Vinod Mehta*, 1941 - 2015 மார்ச் 8) ஒரு இந்தியப் பத்திரிகையாளர் ஆவார். இவர் 1995 இலிருந்து 2012 வரை அவுட்லுக் பத்திரிக்கையின் நிறுவனராகவும் ஆசிரியராகவும் இருந்தார். இவர் *தி பயனீர்*, *சண்டே ஒப்சேர்வர்*, *தி இண்டிபன்டன்ட்*, *இந்திய போஸ்ட்* போன்ற பல பத்திரிக்கைகளில் ஆசிரியராக இருந்துள்ளார்.  

## வரலாறு
இவர் 1942 மே 31 இல் இராவல்பிண்டியில் பிறந்தார். இவர் போட்டோஹர் கட்ரி இனத்தை சேர்ந்தவராவார். ராணுவத்தில் பணிபுரிந்த இவரின் தந்தை இவரைப் பள்ளியில் சேர்க்கும் பொழுது தவறாக இவரது பிறந்த நாளை 31 மே 1942 என்று பதிந்து விட்டார். லக்னோ பல்கலைக்கழகத்தினைச் சார்ந்த லா மர்டிநிரே கல்லூரியில் இளநிலைப் பட்டம் (பி.ஏ) பெற்றார்.  

## இவரின் புத்தகங்கள்
இவர் மொத்தம் ஆறு புத்தகங்கள் எழுதியுள்ளார்.  
- மூன்று வாழ்க்கை வரலாற்று புத்தகங்கள்:
  - பம்பாய்
  - சஞ்சய் காந்தி (2012),
  - மீனா குமாரி (1972),
- இரண்டு நினைவுக்குறிப்புக்களுக்கான புத்தகங்கள்:
  - லக்னோ பாய் (2010),
  - எடிட்டர் அன்பிளக்ட் (2014)
- Mr Editor, how close are you to the PM? (1999),

## ஆசிரியராகப் பணியாற்றிய வரலாறு
- 1974 மரியாதையான
- 1981 சண்டே ஒப்சேர்வர்
- 1987 இந்தியன் போஸ்ட்
- 1989 தி இண்டிபென்டன்ட்
- 1990 பயனீர்
- 1995 அவுட்லுக்
# நாடியாத்



**நாடியாத்** (Nadiad), இந்தியா, குஜராத் மாநிலத்தின் கேதா மாவட்டத்தின் தலைமையிடம் மற்றும் நகராட்சி மன்றமும் ஆகும்.  

## வரலாறு
கழைக்கூத்தாடிகள் தங்கியிருந்த காரணத்தினால், இந்நகருக்கு நாடியாத் என்று வழங்கலாயிற்று.  
நாடியாத் நகரம் ஒன்பதாம் எண்னுக்கு பெயர் பெற்றது. நாடியத் நகரத்தின் ஒன்பது சாலைகள், 9 கிராமங்கள் அல்லது நகரங்களைக் நோக்கிச் செல்கிறது. 9 ஏரிகள் நகரத்தைச் சுற்றி அமைந்துள்ளன. படித்தவர்களின் நகரம் என்ற பெருமை பெற்றது.  

இந்நகரத்தை துவக்கத்தில் இசுலாமியர்களும், பின்னர் பரோடாவின் கெய்க்வாட் இந்து மன்னர்களும் ஆண்டனர்.  

## மக்கள் வகைப்பாடு
2011ஆம் ஆண்டு தற்காலிக கணக்கெடுப்பின்படி இந்நகர மக்கட்தொகை 192,799ஆக உள்ளது.. எழுத்தறிவு 95 விழுக்காடாக உள்ளது.  

## பார்க்க வேண்டிய இடங்கள்
1. சாந்தாராம் கோயில்
1. மாதா மாய் கோயில்
1. மாகாளி கோயில்
1. பைரவர் கோயில்

## தொழில்கள்
நாடியாத் நகரம் ஆட்டோமொபைல் உதிரி பாகங்கள் தயாரிக்கும் தொழிற்சாலைகள், துணி ஆலைகள், மர வனிகம் ஆகியவற்றிக்குப் பெயர் பெற்றது.
# நவ்சாரி



**நவ்சாரி** (Navsari), இந்தியா, குஜராத் மாநிலத்தின் தெற்கு பகுதியில், நவ்சாரி மாவட்டத்தின் நிர்வாகத் தலையிடமும் நகராட்சி மன்றமும் ஆகும். சூரத் நகரமும் நவ்சாரி நகரமும் இரட்டை நகரங்களாகும். நவ்சாரி நகரம் சூரத்திலிருந்து 37 கி. மீ., தொலைவில் அமைந்துள்ளது.  

## பெயர்க் காரணம்
பார்சி மக்கள் நவ்சாரி நகரை உருவாக்கினர். பார்சி மொழியில் நவ் என்பதற்கு புதியது என்றும், சாரி என்பதற்கு, பார்சி மக்களின் தாயகமான, பாரசீகத்தில் தாங்கள் முன்பு வாழ்ந்த பகுதியின் பெயரைக் குறிக்கும் வகையில் இந்நகருக்கு நவ்சாரி என்று பெயர் வைத்தனர்.  

## நிலவியல்
நவ்சாரி நகரம் கடல் மட்டத்திலிருந்து 29 அடி உயரத்தில் அமைந்துள்ளது.  
பூர்ணா ஆறு, நவ்சாரி நகரத்தின் மேற்கில் காம்பத் வளைகுடாவில் கலக்கிறது.  

மே மாதம் முதல் செப்டம்பர் மாதம் முடிய கோடை காலம், சூன் முதல் ஆகத்து மாதம் முடிய மழைக் காலம், நவம்பர் முதல் பிப்ரவரி முடிய குளிர்காலமாக உள்ளது. அதிக பட்ச வெயில் 104 டிகிரி எஃப்/ 40 டிகிரி செல்சியஸ். ஆண்டு சராசரி மழை பொழிவு 122 செண்டி மீட்டர்.  

இப்பகுதியின் மண் கருமையான கரிசல் மண் வகையைச் சார்ந்தது. துதியா ஏரி மற்றும் சார்பாட்டியா ஏரிகள் நவ்சாரி நகரத்தில் அமைந்துள்ளன.  

## மக்கள் வகைப்பாடு
சாளுக்கியர்கள், இராட்டிரகூடர்கள் ஆண்ட நகரம். தற்போது பார்சி மக்கள் அதிகம் வாழும் நகரம்.  

2001ஆம் ஆண்டின் மக்கட்தொகை கணக்கெடுப்பின்படி, இந்நகர மக்கட்தொகை 1,34,009. எழுத்தறிவு விகிதம் 76% ஆகும்.  

## போக்குவரத்து வசதிகள்
அருகில் உள்ள விமான நிலையம் சூரத், நவ்சாரியிலிந்து 30 கி. மீ., தொலைவில் உள்ளது. நவ்சாரி தொடருந்து நிலையம் மும்பை-தில்லி இடையே அமைந்துள்ளது. தேசிய நெடுஞ்சாலை எண் 228 மற்றும் சபர்மதி-தண்டி தேசிய நெடுஞ்சாலை எண் 8, நவ்சாரி நகரத்தின் வழியாக செல்கிறது.
# கேடா



**கேதா** அல்லது **கைரா** (Kheda or Kaira) இந்தியாவின், குஜராத் மாநிலத்தின், கேதா மாவட்டத்தின் நிர்வாகத் தலைமையிட நகரமும், நகராட்சியுமாகும். அகமதாபாத்திலிருந்து 35 கி. மீ., தொலைவில் அமைந்துள்ளது. தேசிய நெடுஞ்சாலை எண் 8 கேதா நகரத்தின் வழியாக, மும்பை-அகமதாபாத் நகரங்களை இணைக்கிறது.  
கேதா நகரம், வட்ராக் மற்றும் சேதி ஆற்றாங்கரையில் அமைந்துள்ளது. கடல் மட்டத்திலிருந்து 68 அடி உயரத்தில் அமைந்துள்ளது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி நகரத்தின் மொத்த மக்கட்தொகை 25,575. அதில் ஆண்கள் 13,307, பெண்கள் 12,268 ஆக உள்ளனர். பாலின விகிதம் 1000 ஆண்களுக்கு 922 பெண்கள் உள்ளனர்.  

எழுத்தறிவு விகிதம் 87.72%.  

## சமுகங்கள்
கேதா நகரத்தில் மற்ற சமுக மக்களை விட ஜாட் சமுக மக்கள் அதிகம் உள்ளனர்..  

- சௌகான், சவாண்,
- கௌர், கொரு கொர்
- கொடா-கொடாரா
- குலியா-கலியா
- மான் - மனார்
போன்ற சாட் இன மக்களும் மற்றும் குஜ்ஜர் இன வோரா/வேரா மக்களும் உள்ளனர்.  

## வழிபாட்டுத் தலம்

கேதா நகரத்தில் மேல்தி மாதா கோயில் பிப்ரவரி மாதத்தில் நடக்கும் ஆண்டுத் திருவிழாவில் ஒரு இலட்சத்திற்கும் அதிகமான மக்கள் கூடுவர்.
# போல்டேர்கிஸ்ட்



**போல்டேர்கிஸ்ட்** இது 2015ஆம் ஆண்டில் திரைக்கு வரவிருக்கும் அமெரிக்க நாட்டு திரைப்படம் ஆகும். இந்தத் திரைப்படத்தை கில் கேனான் என்பவர் இயக்க, ரோய் லீ, சாம் ரைமி மற்றும் ரோபர்ட் தபெர்ட் தயாரித்துள்ளார்கள். இது 1982ஆம் ஆண்டு வெளியான **போல்டேர்கிஸ்ட்** என்ற திரைப்படத்தின் மறுதயாரிப்பாகும்.  

இந்தத் திரைப்படத்தில் சாம் ராக்வெல், ஜாரெட் ஹாரிஸ், ரோஸ்மேரி டேவிட், சாக்சன் ஷர்பினோ, கைல் கட்லேத்ட், கென்னெடி கிலிமென்ட்ஸ், நிக்கோலஸ் ப்ரான், ஜேன் ஆடம்ஸ் உள்ளிட்ட பலர் நடித்துள்ளார்கள். இந்தத் திரைப்படம் 20ஆம் சென்சுரி பாக்ஸ் என்ற நிறுவனத்தின் மூலம் மே 22ஆம் திகதி வெளியாகவுள்ளது.  

## நடிகர்கள்
- சாம் ராக்வெல்
- ஜாரெட் ஹாரிஸ்
- ரோஸ்மேரி டேவிட்
- சாக்சன் ஷர்பினோ
- கைல் கட்லேத்ட்
- கென்னெடி கிலிமென்ட்ஸ்
- நிக்கோலஸ் ப்ரான்
- ஜேன் ஆடம்ஸ்
# டுமாரோலேண்டு



**டுமாரோலேன்ட்** இது 2015ஆம் ஆண்டில் திரைக்கு வந்த அமெரிக்க நாட்டு அறிவியல் மர்மம் சாகசத் திரைப்படம் ஆகும். இந்தத் திரைப்படத்தை பிராட் பேர்ட் என்பவர் இயக்க, பிராட் பேர்ட், டாமன் லிண்டெல்ஃப் மற்றும் ஜெப்ரி ஷேர்நோவ் தயாரித்துள்ளார்கள்.  

இந்தத் திரைப்படத்தில் ஜார்ஜ் குளூனி, ஹூக் லொரி, பிரிட் ராபர்ட்சன், டிம் மெக்ரா, காத்ரின் ஹான், கீகன்-மைக்கேல் கீ உள்ளிட்ட பலர் நடித்துள்ளார்கள். இந்தத் திரைப்படம் வால்ட் டிஸ்னி ஸ்டுடியோ மற்றும் மோஷன் பிக்சர்ஸ் என்ற நிறுவனத்தின் மூலம் மே 22ஆம் திகதி வெளியானது.  

## நடிகர்கள்
- ஜார்ஜ் குளூனி
- ஹூக் லொரி
- பிரிட் ராபர்ட்சன்
- டிம் மெக்ரா
- காத்ரின் ஹான்
- கீகன்-மைக்கேல் கீ
# ஆலோஹா



**ஆலோஹா ** இது 2015ஆம் ஆண்டில் திரைக்கு வந்த அமெரிக்க நாட்டு  
காதல் நகைச்சுவைத் திரைப்படம் ஆகும். இந்தத் திரைப்படத்தை கேமரூன் க்ரோவ் என்பவர் இயக்க, கேமரூன் க்ரோவ் மற்றும் ஸ்காட் ரூடின் தயாரித்துள்ளார்கள்.  

இந்தத் திரைப்படத்தில் பிராட்லி கூப்பர், எம்மா ஸ்டோன், ரேச்சல் மக்ஆடம்ஸ், அலெக் பால்ட்வின், பில் முர்ரே, ஜோன் க்ரசின்ச்கி,  
டேனி மேக்பிரைட், ஜே பருச்செல் உள்ளிட்ட பலர் நடித்துள்ளார்கள். இந்தத் திரைப்படம் கொலம்பியா பிக்சர்ஸ் மற்றும் கொலம்பியா பிக்சர்ஸ் என்ற நிறுவனத்தின் மூலம் மே 29ஆம் திகதி வெளியானது.  

## நடிகர்கள்
- பிராட்லி கூப்பர்
- எம்மா ஸ்டோன்
- ரேச்சல் மக்ஆடம்ஸ்
- அலெக் பால்ட்வின்
- பில் முர்ரே
- ஜோன் க்ரசின்ச்கி
- டேனி மேக்பிரைட்
- ஜே பருச்செல்
# பிரகாரம்


**பிரகாரம்** (சமசுகிருதம்: प्राकारम्) என்பது இந்தியக் கட்டடக்கலையில் இந்துக் கோவிலின் கர்ப்பக்கிரகத்தைச் சூழ்ந்துள்ள வெளிப்பகுதி ஆகும்.  
இது மூடப்பட்ட அல்லது திறந்த அமைப்புடையதாக இருக்கலாம். ஆனால் பொதுவாக உள் பிரகாரமானது மூடப்பட்டதாக இருக்கும். பெரும்பாலும் பெரிய கோவில்கள் ஒன்றுக்கும் மேற்பட்ட பிரகாரங்கள் கொண்டிருக்கும்.  
பிரகாரம்]]
# கூச் பெகர் மாவட்டம்



வட கிழக்கில் அமைந்த கூச் பெகர் மாவட்டம் எண் 3]]  

**கூச் பெகர் மாவட்டம்** (*Cooch Behar district*) (Pron: ˈku:ʧ bihɑ:) (, Rajbongshi/Kamatapuri : কোচবিহার) இந்தியா, மேற்கு வங்காள மாநிலத்தில் அமைந்த 23 மாவட்டங்களில் ஒன்றாகும். பிரித்தானியா இந்தியா அரசு காலத்தில் கூச் பெகர், ஒரு மன்னராட்சிப் பகுதியாக இருந்தது. குறைந்த மக்கட்தொகை கொண்ட மேற்கு வங்கத்தின் 19 மாவட்டங்களில், கூச் பெகர் மாவட்டம் மூன்றாம் இடத்தில் உள்ளது. இமயமலையின் தராய் பகுதியில் அமைந்த மாவட்டம். ஒரு நாடாளுமன்ற தொகுதியும், எட்டு சட்டமன்ற தொகுதிகளையும் கொண்டது இம்மாவட்டத்தின் நிர்வாகத் தலைமையிடம் *கூச் பெகர்* நகரம் ஆகும்.  

## வரலாறு
28 ஆகஸ்டு 1949ஆம் ஆண்டிற்கு முன்னர், கூச் பெகர் பகுதி, பிரித்தானிய இந்திய அரசின் கீழ் ஒரு மன்னராட்சி நாடாக விளங்கியது. சர்தார்  
வல்லபாய் படேலின் முயற்சியால் 12 செப்டம்பர் 1949 அன்று இந்திய ஒன்றியத்துடன் இணைந்து, பின் 19 சனவரி 1950ஆம் ஆண்டில் மேற்கு வங்காள மாநிலத்தின் ஒரு மாவட்டமாக மாறியது.  

## ஆறுகள்
தீஸ்தா ஆறு, ஜல்தாகா ஆறு, தோர்சா ஆறு, கல்ஜானி, ராய்டக் ஆறு, கதாதர் ஆறு மற்றும் கர்காரியா ஆறு என ஏழு ஆறுகள், கூச் பெகார் மாவட்டத்தின் வடமேற்கிலிருந்து, தென்கிழக்கே பாய்கிறது.  

## வேளாண்மை
2530.63 சதுர கிலோ மீட்டர் பரப்பளவில், நெல், புகையிலை, சணல், தென்னை, கடுகு, உருளைக்கிழங்கு பயிரிடப்படுகிறது.  

## வருவாய்க் கோட்டங்கள்

### உட்கோட்டங்கள்
கூச் பெகார் மாவட்டம் நான்கு உட்கோட்டங்கள் கொண்டது;  
- கூச் பெகார் சதர் உட்கோட்டம்
- தீன்கட்டா உட்கோட்டம்
- மாதபங்கா உட்கோட்டம்
- துபாகஞ்ச் உட்கோட்டம்
- மேக்லிகஞ்ச் உட்கோட்டம்

## பார்க்க வேண்டிய இடங்கள்

1. கூச் பெகர் அரண்மனை
1. மதன் மோகன் கோயில்
1. ராஜ்பாத் நினைவிடம்
1. பனேஸ்வர் சிவன் கோயில்
1. மதுப்பூர் அணைக்கட்டு
1. காமதேஸ்வரி கோயில்
1. சாகர் திகி நீர்த் தேக்கம்
1. ரசிக்பீல் பறவைகள் சரணாலயம்
1. ரசோமதி இயற்கை வன சுற்றுலா வளாகம்
1. ஜல்தாப்ரா தேசியப் பூங்கா.

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, கூச் பிகார் மாவட்ட மக்கள் தொகை 2,822,780 ஆகும்.  
மக்கள் அடர்த்தி ஒரு சதுர கிலோ மீட்டருக்கு 833 நபர்கள். பாலின விகிதம் 1000 ஆண்களுக்கு 942 பெண்கள். எழுத்தறிவு விகிதம் 75.49%.  

## கல்வி
1. கூச் பெகார் பஞ்சனன் பார்மா பல்கலைக் கழகம் - 1
1. வடக்கு வங்காள வேளாண்மைப் பல்கலைக் கழகம், கூச் பிகார் - 1
1. துவக்கப்பள்ளிகள் – 1805
1. உயர்நிலைப் பள்ளிகள் – 120
1. மேல்நிலைப் பள்ளிகள் – 61
1. கேந்திரிய வித்தியாலயம் – 1
1. ஜவஹர் நவோதய வித்தியாலயம் – 1
1. பொறியியல் & தொழில் நுட்ப கல்லூரிகள் – 2
1. தொழில் & தொழில் நுட்ப பள்ளிகள் – 16
1. கலை & அறிவியல் கல்லூரிகள் – 9
1. பார்வை அற்றோர் பள்ளி – 1
1. நூலகங்கள் – 110
மேலும் பல தனியார் உயர்நிலைப் பள்ளிகளும், அரசு உதவி பெறும் பள்ளிகளும் உள்ளன.  

## படக்காட்சியகம்
# சான் ஆன்ட்ரியாஸ்



**சான் ஆன்ட்ரியாஸ்** இது 2015ஆம் ஆண்டில் திரைக்கு வந்த அமெரிக்க நாட்டு  
அதிரடித் திரைப்படம் ஆகும். இந்தத் திரைப்படத்தை பிராட் பெய்டன் என்பவர் இயக்க, பியூ ஃப்ளைன், ஈராம் கார்சியா மற்றும் டிரிப் வின்சன் தயாரித்துள்ளார்கள்.  

இந்தத் திரைப்படத்தில் டுவெயின் ஜான்சன், கைலி மினாக், கார்லா குஜினோ, அலெக்சாண்டிரா டட்டாரியோ, பவுல் கியாமட்டி உள்ளிட்ட பலர் நடித்துள்ளார்கள். இந்தத் திரைப்படம் வார்னர் புரோஸ். பிக்சர்ஸ் என்ற நிறுவனத்தின் மூலம் மே 29ஆம் திகதி வெளியானது. இந்தத் திரைப்படத்திற்கு ஆண்ட்ரூ லோக்கிங்டன் என்பவர் இசை அமைத்துள்ளார்.  

## நடிகர்கள்
- டுவெயின் ஜான்சன்
- கைலி மினாக்
- கார்லா குஜினோ
- அலெக்சாண்டிரா டட்டாரியோ
- பவுல் கியாமட்டி
# மாடக்கோயில்

**மாடக்கோயில்** என்பது மாடி போன்ற அமைப்புடைய கோவிலாகும். இதற்கு **பெருங்கோயில்** என்ற பெயரும் உண்டு. இவ்வமைப்பில் உள்ள கோயில் கருவறையில் ஒன்றின் மீது ஒன்றாக நிலைகளாக கருவறைகள் அமைந்திருக்கின்றன. கி.பி ஆறாம் நூற்றாண்டுக்கு முன்பே இவ்வகையான மாடக்கோயில்கள் இருந்துள்ளன. மாடக்கோயில்கள் பெரும்பாலும் தமிழ்நாட்டின் நாகப்பட்டினம், திருவாரூர், தஞ்சாவூர் போன்ற மாவட்டங்களிலேயே காணப்படுகின்றன.  

## வரலாறு
தற்போது காணப்படும் மாடக் கோயில்கள் கி. பி. ஒன்பதாம் நூற்றாண்டு காலத்திற்கு பிற்பட்டவை. என்றாலும் சங்க காலத்திலே மாடக் கோயில்கள் தமிழ்நாட்டில் இருந்தன. கடைச்சங்க காலத்தைச் சேர்ந்த சோழன் கோச்செங்கணான் சிவபெருமானுக்கு 70 மாடக் கோயில்கள் அமைத்ததாக திருமங்கையாழ்வார் தன் திருநறையூர் பாசுரத்தில் "எழில் மாடம் எழுபது செய்து உலகம் ஆண்ட திருக் குலத்து வளச்சோழன் சேர்ந்த கோயில்" என்று குறிப்பிட்டுள்ளார். கோச்செங்கண்ணன் கட்டியதாக கூறப்படும் 70 கோயிகளில் தற்போது 37 கோயில்கள் எஞ்சியள்ளதாக இரா. கலைக்கோவன் குறிப்பிடுகிறார்.  

## வகைகள்
மாடக் கோயில்கள், அதன் நிலைகளின் எண்ணிக்கு தக்கவாறு பெயரிப்பட்டுள்ளன.  

- ஒன்பது நிலை மாடக் கோயில்கள்
- ஐந்து நிலை மாடக் கோயில்கள்
- மூன்று நிலை மாடக் கோயில்கள்
- இரண்டு நிலை மாடக் கோயில்கள்

இவற்றில் முன்று மற்றும் இரண்டு நிலை மாடக் கோயில்களே தற்போது வழிபாட்டில் உள்ளன.  

## கோயில் அமைப்பு
இரண்டு நிலை மாடக் கோயிலின் அமைப்பானது கீழ்கண்ட எட்டு உறுப்புகள் கொண்டதாக அமைகிறது.  
1. தரை
1. சுவர்
1. தளவரிசை
1. சுவர்
1. தளவரிசை
1. கழுத்து
1. கூரை
1. கலசம்

மூன்று நிலை மாடக்கோயில்களின் கீழ்கண்ட பத்து உறுப்புகளை கொண்டதாக அமைகிறது.  
1. தரை
1. சுவர்
1. தளவரிசை
1. சுவர்
1. தளவரிசை
1. சுவர்
1. தளவரிசை
1. கழுத்து
1. கூரை
1. கலசம்

## மாடக் கோவில்கள்
- அட்ட லட்சுமிக் கோவில் - பெசன்ட் நகர், சென்னை
- வைகுண்டப் பெருமாள் கோயில், காஞ்சிபுரம்
- அர்ஜூனன் ரதம், மாமல்லபுரம்
- வீரட்டேசுவரர் கோயில், திருத்தணி
- சட்டைநாதசுவாமி கோயில்

## கருவி நூல்
- தமிழர் வளர்த்த அழகுக் கலைகள் - மயிலை சீனி வேங்கடசாமி

## ஆதாரங்கள்

## இவற்றையும் காண்க
- தமிழர் கட்டிடக்கலை
- கோபுரம்
- கொடி மரம்
- பலிபீடம்
- கற்றளி
# உற்சவர்



**உற்சவர்** என்பது இந்துக் கோவில்களில் உற்சவம் எனப்படும் விழாக் காலங்களில் கோவிலையோ அல்லது கோவிலுக்கு அருகிலுள்ள வீதிகளையோ வலம் வருவதற்காகத் தயாரிக்கப்பட்ட அந்தந்தக் கோயில்களின் இறைவனின் உலோகச் சிலையாகும். பொதுவாக உற்சவர் சிலைகள் செம்பு, ஐம்பொன் அல்லது தங்கத்தில் செய்யப்படுகின்றன.  

## உற்சவ மண்டபம்
பெரிய கோவில்களில் உற்சவருக்கென தனி மண்டபம் அமைத்து அதில் உற்சவரை வைத்திருக்கின்றார்கள். அம்மண்டபம் உற்சவ மண்டபம் என்று அழைக்கப்படுகிறது. தனித்த மண்டபம் இல்லாத கோவில்களில் உற்சவர் சிலை மூலவருக்கு அருகிலேயே வைக்கப்படுகிறது.  

## சிறப்பு
சில கோவில்களில் மூலவருக்கு அபிசேகங்கள் செய்ய இயலாத நிலையில் உற்சவருக்கு மட்டுமே அபிசேகங்கள் செய்யப்படுகின்றன. உதாரணமாக சமயபுரம் மாரியம்மன் கோவிலில் மூலவர் புற்று மண்ணால் ஆனவர் என்பதால், உற்சவருக்கே அபிசேகங்கள் செய்யப்படுகின்றன.  

உற்சவரை மூலவருக்குப் பிரதிநிதியாக விழாக்களில் கொண்டாடுகிறார்கள். சில கோவில்களில் ஒன்றுக்கும் மேற்பட்ட உற்சவர் சிலைகள் உள்ளன. உற்சவ வேளைகளில் மூலவரை விட உற்சவருக்கே சக்தி இருப்பதாகக் கூறப்படுகிறது. சில கோயில்களில் மூலவரே உற்சவராகவும் இருப்பார். இந்த மூலவரையே விழாக்காலங்களில் உற்சவராகவும் எடுத்துச் செல்வர். இந்த விக்ரகமானது சகட விக்கிரகம் என்று அழைக்கப்படும்.  

## இவற்றையும் காண்க
- உற்சவ மண்டபம்
- ஆயிரம் கால் மண்டபம்
- வாகனங்கள்
- வாகன மண்டபம்
- திருவிழா
- ஊர்வலம்

## ஆதாரங்கள்
# ஆர். சுந்தரராஜன்

:: ஒட்டப்பிடார அரசியல்வாதியைப் பற்றி அறிய, ஆர். சுந்தரராஜ் என்ற பக்கத்தை பார்க்கவும்  
:: திரைப்பட இயக்குநரைப் பற்றிய் அறிய, ஆர். சுந்தர்ராஜன் (இயக்குநர்) என்ற பக்கத்தைப் பார்க்கவும்.  
**ஆர். சுந்தரராஜன்** (*R. Sundarrajan*, என்பவர் தமிழக அரசியல்வாதியும் முன்னாள் சட்டமன்ற உறுப்பினரும் ஆவார். இவர் மதுரை மாவட்டம், மதுரை மத்திய தொகுதியிலிருந்து 2011ஆம் ஆண்டு தமிழ்நாடு சட்டமன்றத்திற்கு நடைபெற்ற தேர்தலில் தேசிய முற்போக்கு திராவிடர் கழகம் கட்சியின் சார்பில் போட்டியிட்டு வெற்றி பெற்றார். இவர் தே.மு.தி.கவின் மாநில பொருளாளராகவும் இருந்தார். இவர் முதலில் விஜயகாந்த் இரசிகர் மன்ற உறுப்பினராக இருந்து, பின்னர் விஜயகாந்த் இரசிகர் மன்ற மாநிலத் தலைவராக ஆனார்.  

## இறப்பு
ஜூலை 7, 2020 அன்று உடல்நலக்குறைவால் ஆர். சுந்தர்ராஜன் காலமனார்.
# கற்றளி


**கற்றளி** என்பது கற்களால் கட்டப்பெற்ற கோயில்களைக் குறிப்பதாகும். இவை கற்கோயில்கள் என்றும் அழைக்கப்படுகின்றன. இம்முறையில் கற்களை ஒன்றின் மீது ஒன்றாக அடுக்கி கட்டப்பெற்றன. இம்முறையில் சுண்ணம் கலவைக் கூட பயன்படுத்தப் பெறவில்லை.  

இக்கற்றளிகள் அமைப்பது கி.பி ஏழாம் நூற்றாண்டின் இறுதியிலிருந்து தொடங்கப் பெற்றது. செங்கற்கள் கொண்டு அமைக்கப் பெற்ற கோயில்களும், மரக் கோயில்களும் பிற்காலத்தில் அரசர்களால் கற்றளிகளாக மாற்றப்பட்டன.  

## கருவி நூல்
- தமிழர் வளர்த்த அழகுக் கலைகள் - மயிலை சீனி வேங்கடசாமி

## இவற்றையும் காண்க
- தமிழர் கட்டிடக்கலை
- கோபுரம்
- கொடி மரம்
- பலிபீடம்
- கற்றளி
# தாகோத்



**தாகோத்** (Dahod) , இந்தியா, குஜராத் மாநில தாகோத் மாவட்டத்தின் நிர்வாகத் தலைமையிடம் மற்றும் நகராட்சி மன்றமாகும். தாகோத் நகரம் துதிமதி ஆற்றாங்கரையில் அமைந்துள்ளது. இந்நகரத்தின் வேறு பெயர் தோஹாத். குஜராத்தி மொழியில் *தோஹாத்* எனில் இரண்டு எல்லைகள் கொண்டது எனப் பொருள். ராஜஸ்தான் மற்றும் மத்தியப் பிரதேச மாநில எல்லைப்புறத்தில் அமைந்த நகரம் தாகோத். தாகோத் நகரம், குஜராத் மாநிலதின் ஒரு முன் மாதிரி நகரமாக விளங்குகிறது. இது மொகலாய மன்னர் ஔரங்கசீப்பின் பிறந்த நகரம்.  

## மக்கள் வகைப்பாடு
2001ஆம் ஆண்டு மக்கட்தொகை கணக்கீட்டின்படி இந்நகர மக்கள் தொகை 7,91,685 ஆகும்.  
ஆண்கள் 52%ஆகவும், பெண்கள் 48%ஆகவும் உள்ளனர். எழுத்தறிவு விகிதம் 45.65%. இது தேசிய எழுத்தறிவு விகிதம் 59.5%ஐ விட குறைவானதாகும்.  

## போக்குவரத்து வசதிகள்
தாகோத் நகரம், இருப்புப் பாதைகள் மூலம், மும்பை, தில்லி, அகமதாபாத், போபால், இந்தூர், குவாலியர், ஜபல்பூர், உஜ்ஜையினி, ரத்லம், கான்பூர், அமிர்தசரஸ், ஜெய்ப்பூர், கோட்டா ஆகிய நகரங்களுடன் இணைக்கிறது.  

சாலைகள், அகமதாபாத், வதோதரா மற்றும் இந்தூர் நகரங்களை இணைக்கிறது.
# மோதசா



**மோதசா** (Modasa) இந்தியா, குஜராத் மாநிலத்தின் ஆரவல்லி மாவட்டத்தின் தலைமையிடமாகவும், நகராட்சி மன்றமாகவும் உள்ளது.  

சபர்கந்தா மாவட்டப் பழங்குடி மக்கள் உள்ள வட்டங்களைக் கொண்டு 15 ஆகஸ்டு 2013இல் புதிதாக துவக்கப்பட்டது ஆரவல்லி மாவட்டம்.  

## புவியியல்
மோதசா நகரம் கடல் மட்டத்திலிருந்து 646 அடி உயரத்தில் உள்ளது. இந்நகரத்திற்கான போதுமான குடிநீர், ஐந்து கிலோ மீட்டர் தொலைவில் உள்ள மசூம் ஆற்றிலிருந்து பெறப்படுகிறது.  

## மக்கள் வகைப்பாடு
2001ஆம் மக்கட்தொகை கணக்கெடுப்பின்படி, மோதசா நகர மக்கள் தொகை 90,000 மட்டும். எழுத்தறிவு விகிதம் 74%. ஆறு வயதிற்குட்பட்டவர்களின் எண்ணிக்கை, மொத்த மொதசா மக்கட்தொகையில் 13% மட்டுமே.
# மாலையிட்ட மங்கை


## நடிகர்கள்
- டி. ஆர். மகாலிங்கம்
- பண்டரிபாய்
- மனோரமா
- மைனாவதி
- பத்மினி பிரியதரிசினி
- காகா ராதாகிருஷ்ணன்
- கோபாலகிருஷ்ணன்

## படத்தின் சிறப்புகள்
1000 திரைப்படங்களுக்கு மேல் நடித்து கின்னஸ் உலக சாதனை படைத்த நடிகை மனோரமா இந்தத் திரைப்படத்தில் தான் அறிமுகமானார். இத்திரைப்படம் கவிஞர் கண்ணதாசன் தயாரித்த திரைப்படமாகும். இந்தப் படத்தில் இருந்துதான் கண்ணதாசன் ஒரு பாடல் ஆசிரியராக புகழ் பெற்றார். இந்தப் படத்தில் இடம் பெற்ற பதினைந்து பாடல்களும் மிகப் பிரபலமாகி பட்டி தொட்டி எங்கும் ஒலித்தது. திரைப் படங்களில் இருந்து ஒதுங்கி இருந்த திரு டி.ஆர். மகாலிங்கம் அவர்கள் மீண்டும் இந்தப் படத்தின் மூலம் புகழ்பெற்றார். சரத்சந்திர சட்டோபாத்யாயா அவர்கள் எழுதிய 'சந்திரநாத்' என்னும் நாவலைத் தழுவி இப்படம் அமைந்திருந்தது.  

## பாடல்கள்
விசுவநாதன் - ராமமூர்த்தி இசையமைத்த இத்திரைப்படத்தில் இடம்பெற்ற பாடல்கள் கவிஞர் கண்ணதாசன் எழுதியவை. அனைத்து பாடல்களுமே முதலில் எழுதப்பட்டு பின்னர் மெட்டமைக்கப்பட்டது.  

இத்திரைப்படத்தில் டி. ஆர். மகாலிங்கம் பாடிய "செந்தமிழ் தேன்மொழியாள்" எனும் பாடல் மிகப்பெரும் வெற்றி பெற்ற சிறப்பான பாடலாகும்.  

| எண் | பாடல்கள் | பாடகர்கள் | பாடலாசிரியர் | நீளம்(நி:நொ) |
| --- | --- | --- | --- | --- |
| 1 | "செந்தமிழ் தேன் மொழியாள்" | தெ. இரா. மகாலிங்கம் | கண்ணதாசன் | 04:26 |
| 2 | "எங்கள் திரவிட பொன்னாடே" | தெ. இரா. மகாலிங்கம் | 03:25 |  |
| 3 | "நான் இன்றி யார் வருவார்" | தெ. இரா. மகாலிங்கம் & ஏ. பி. கோமளா | 03:28 |  |
| 4 | "செந்தமிழ் தேன் மொழியாள்" | கே. ஜமுனா ராணி | 04:48 |  |
| 5 | "அம்மா உன்னைக் கொண்டு வானத்திலே" | வி. என். சுந்தரம் | 01:05 |  |
| 6 | "அக்கரைச் சீமை போன மச்சான்" | சீர்காழி கோவிந்தராஜன் & கே. ஜமுனா ராணி | 04:10 |  |
| 7 | "மாலையிட்ட மணமுடிச்சு" | கே. ஜமுனா ராணி | 03:28 |  |
| 8 | "மழைக்கூட ஒரு நாளில்" | எம். எஸ். இராஜேஸ்வரி | 03:43 |  |
| 9 | "இல்லறம் ஒன்றே நல்லறம்" | பி. சுசீலா | 04:11 |  |
| 10 | "சாட்டையில்லா பம்பரம் போல்" | திருச்சி லோகநாதன் & எம். எஸ். இராஜேஸ்வரி
வசனங்கள் பண்டரிபாய் | 04:06 |  |
| 11 | "திங்கள் முடி சூடும்" | தெ. இரா. மகாலிங்கம் | 02:22 |  |
| 12 | "இந்நாடும் இம்மொழியும்... வெற்றித் திருநாடே" | ஏ. பி. கோமளா | 02:26 |  |
| 13 | "அன்னையின் நாட்டைப் பகைவர்கள்" | டி. எஸ். பகவதி | 02:12 |  |
| 14 | "வில் எங்கே கணை எங்கே" | சீர்காழி கோவிந்தராஜன் | 02:04 |  |
| 15 | "அன்னம் போல பெண்ணிருக்கு" | பி. சுசீலா | 03:26 | } |
# வுமன் இன் கோல்ட்



**வுமன் இன் கோல்ட்** இது 2015ஆம் ஆண்டில் திரைக்கு வந்த அமெரிக்கா நாட்டு திரைப்படம் ஆகும். இந்தத் திரைப்படத்தை சைமன் கர்டிஸ் என்பவர் இயக்கியுள்ளார். இந்தத் திரைப்படத்தில் ஹெலன் மிரென், ரியான் ரெனால்ட்ஸ், டேனியல் ப்ருஹல், கேட்டி ஹோம்ஸ், மக்ஸ் ஐரோன்ஸ், சார்லஸ் டான்ஸ், ஜொனாதன் பரிசே உள்ளிட்ட பலர் நடித்துள்ளார்கள்.
# பாறை (திரைப்படம்)



***பாறை*** (*Paarai: The Rock*) 2003இல் வெளிவந்த தமிழ்த் திரைப்படமாகும். இதனை கே. எஸ். ரவிக்குமார் இயக்கியிருந்தார். இத்திரைப்படத்தில் சரத்குமார், ஜெயராம், மீனா, ரம்யா கிருஷ்ணன் ஆகியோர் முக்கியக் கதாபாத்திரங்களில் நடித்திருந்தனர்.  

## நடிகர்கள்

## பாடல்கள்
இத்திரைப்படத்திற்கு சபேஷ் முரளி இசையமைத்தனர். பாடல் வரிகளை கவிஞர் வைரமுத்து எழுதியிருந்தார்.  

- "ஏரோபிளேன் பறக்குது" – உதித் நாராயண்
- "நான் ஒரு கனா கண்டேன்" – ஹரிஷ் ராகவேந்திரா, சுஜாதா மோகன்
- "கண்ணுக்குள் டிக் டிக்" – கார்த்திக் ராஜா, பாப் ஷாலினி
- "நண்பனே நண்பனே" – மனோ
- "விநாயகா விநாயகா" – அனுராதா ஸ்ரீராம்
- "என் தாய்" – கிருஷ்ணராஜ்
# புரியாத புதிர் (1990 திரைப்படம்)



**புரியாத புதிர்** (*Puriyaadha Pudhir*) 1990ஆம் ஆண்டில் வெளியான ஒரு தமிழ்த் திரைப்படமாகும். கே. எஸ். ரவிக்குமார் இயக்கிய இத்திரைப்படத்தில் ரகுமான், ரகுவரன், சரத்குமார், ரேகா, சித்தாரா ஆகியோர் முக்கிய கதாபாத்திரங்களில் நடித்திருந்தனர். எஸ். ஏ. ராஜ்குமார் இசையமைத்த இத்திரைப்படம் ஒரு திகில் திரைப்படமாகும். இப்படம் குறைவான பொருட்செலவில் உருவாக்கப்பட்ட திரைப்படமாகும். 30 நாட்கள் நடந்த இப்படத்தின் படப்பிடிப்பு செலவு வெறும் 29 லட்சம் ஆகும். இது 1973 ஆவது ஆண்டில் இந்தியில் வெளியான *தன்ட்* என்னும் திரைப்படத்தினை அடிப்படையாகக் கொண்டு முற்றிலும் வித்தியாசமாக உருவாக்கப்பட்ட திரைப்படமாகும். இப்படம் கே. எஸ். ரவிக்குமார் இயக்கிய முதல் திரைப்படமாகும்.  

## நடிகர்கள்
- ரகுமான்
- ரகுவரன்
- சரத்குமார்
- ஆனந்த்பாபு
- ரேகா
- சசித்தாரா
- சேரன் - (சிறப்புத் தோற்றம்)

## பாடல்கள்
இத்திரைப்படத்திற்கு எஸ். ஏ. ராஜ்குமார் இசையமைத்திருந்தார்.  

| "டோ டோ ரி ரி" | எஸ். பி. பாலசுப்பிரமணியம் | எஸ். ஏ. ராஜ்குமார் |
| --- | --- | --- |
| "கண்ணோரம் கங்கை தான்" | சுவர்ணலதா |  |
| "கண்ணோரம் கங்கை தான்" | எஸ். ஏ. ராஜ்குமார் |  |
| "ஓர் இரவில் காற்று" | கே. ஜே. யேசுதாஸ், பி. சுசீலா | வாலி |
| "விசயம் போகப் போக" | மனோ, அனிதா சுரேஷ் | } |

## மீளுருவாக்கம்
தமிழ் மொழியில் வெற்றி பெற்றதை தொடர்ந்து இப்படம் மலையாள மொழியிலும் மீளுருவாக்கம் செய்யப்பட்டது.
# சேரன் பாண்டியன்


**சேரன் பாண்டியன்** (*Cheran Pandiyan*) 1991ஆம் ஆண்டில் வெளியான இந்தியத் தமிழ்த் திரைப்படமாகும். கே. எஸ். ரவிக்குமார் எழுதி இயக்கிய இத்திரைப்படத்தில் சரத்குமார், விஜயகுமார், நாகேஷ், ஆனந்த் பாபு மஞ்சுளா விஜயகுமார், கவுண்டமணி, செந்தில் ஆகியோர் முக்கியக் கதாபாத்திரங்களில் நடித்திருந்தனர்.  

## கதைச் சுருக்கம்
கிராமத்தின் தலைவரான விஜயகுமார் (பெரிய கவுண்டர்) தன்னுடைய மனைவி மஞ்சுளா, மகள் ஸ்ரீஜா உடன் வசித்து வருகிறார். இவர் சாதி ஏற்றத் தாழ்வுகளைக் கடைபிடித்து வாழ்பவர். தனது சகோதரரான சரத்குமாரை (சின்னக் கவுண்டர்) இவருக்கு பிடிக்காமல் போகிறது. காரணம் சரத்குமார், விஜயகுமாரின் தந்தை இரண்டாவது திருமணம் செய்து கொண்ட தாழ்த்தப்பட்ட சமூகத்தைச் சேர்ந்த பெண்ணுக்குப் பிறந்தவர் என்பதால் விஜயகுமார் எப்பொழுதுமே சரத்குமாரை வெறுக்கிறார்.  

இந்நிலையில் சரத்குமாரின் உறவினரான ஆனந்த் பாபு இந்தக் கிராமத்திற்கு வருகிறார். ஆனந்த்பாபுவுக்கு விஜயகுமாரின் மகளான ஸ்ரீஜாவின் மேல் காதல் வருகிறது. இதையறிந்த விஜயகுமார் ஸ்ரீஜாவுக்கு அந்த ஊரில் நாகேசின் மகனான கே. எஸ். ரவிக்குமார் உடன் திருமணம் செய்ய முடிவு செய்கிறார். விஜயகுமார் தனது தம்பியான சரத்குமார் நல்லவர் என்பதைப் புரிந்து கொண்டாரா, தனது மகளின் காதலை ஏற்றுக் கொண்டாரா என்பதே இப்படத்தின் இறுதிக் காட்சியாகும்.  

## மீளுருவாக்கம்
தமிழில் சிறப்பான வெற்றியைத் தொடர்ந்து 1992ஆம் ஆண்டில் தெலுங்கில் *பாலராமகிருஷ்ணலு* என மீளுருவாக்கம் செய்யப்பட்டது.  

## நடிகர்கள்
- சரத்குமார் - சின்னக் கவுண்டர் (இராஜபாண்டியன்)
- விஜயகுமார் - பெரிய கவுண்டர் (மணிசேரன்)
- நாகேஷ் - மணியம்
- ஆனந்த் பாபு - சந்திரன்
- மஞ்சுளா விஜயகுமார் - பார்வதி
- கவுண்டமணி - "மெக்கானிக்" மாணிக்கம்
- செந்தில்
- அனுஜா - மாணிக்கத்தின் மனைவி
- ஸ்ரீஜா - வெண்ணிலா
- சித்ரா - பரிமளம்
- கே. எஸ். ரவிக்குமார்
- குமரிமுத்து
- சேரன் - பேருந்து நடத்துநர்

## பாடல்கள்
இப்படத்தின் பாடல்களை எழுதி இசையமைத்தவர் சௌந்தர்யன் ஆவார்.
# வல்சாடு


**வல்சாடு** (Valsad) நகரத்தின் உண்மையான பெயர் பல்சர் ஆகும். இந்நகரம் வல்சாட் மாவட்டத்தின் நிர்வாகத் தலைமையிடம் மற்றும் நகராட்சி மன்றம் ஆகும். கடல் மட்டத்திலிருந்து 13 மீட்டர் உயரத்தில் அமைந்துள்ளது.  
இந்நகரம் அரபுக் கடலின் காம்பே வளைகுடாவிற்கு 4 கி. மீ., தொலைவில் அமைந்துள்ளது..அல்போன்சா மாம்பழங்களுக்கு பெயர் பெற்ற நகரம். வல்சத் நகரம், மும்பையிலிருந்து 150 கி. மீ., தொலைவிலும், சூரத்திலிருந்து 100 கி. மீ., தொலைவிலும் அமைந்துள்ளது. முன்னாள் இந்தியப் பிரதமர் மொரார்ஜி தேசாய் பிறந்த ஊர் இது.  

## பெயர்க் காரணம்
குஜராத்தி மொழியில் **வல்சாட்** என்ற கூட்டுச் சொல் வட-சாட் என்று பிரித்தால் *ஆலமரம்* என்று பொருள் தருகிறது. **வட** என்பதற்கு *ஆல்* என்றும், *சாட்* என்பதற்கு மரம் என்று பொருள். இந்நகரத்தில் இயற்கையாக ஆலமரங்கள் அதிகம் காணப்படுகிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, வல்சத் நகர மக்கள் தொகை 1,45,592 ஆகும்.. அதில் ஆண்கள் 51% மற்றும் பெண்கள் 49%ஆக உள்ளனர். எழுத்தறிவு விகிதம் 80%ஆக உள்ளது.  

## போக்குவரத்து வசதிகள்
தொடருந்து நிலையம், மும்பை, அகமதாபாத், தில்லி, கொல்கத்தா நகரங்களை இணைக்கிறது. தேசிய நெடுஞ்சாலை எண் 8 மும்பை, அகதாபாத் நகரங்களை இணைக்கிறது.  

## பார்க்க வேண்டிய இடங்கள்
1. தீத்தல் கடற்கரை
1. சுவாமி நாராயணன் கோயில்
1. சாய்பாபா கோயில்

## படக்காட்சியகம்
# ஆக்வா



**ஆக்வா** (Ahwa) நகரம், இந்தியாவின் குஜராத் மாநில, டாங் மாவட்டத்தின் நிர்வாகத் தலைமையிட நகரம் மற்றும் நகராட்சி மன்றம் ஆகும். அருகில் உள்ள தொடருந்து நிலையம் பிலிமொராவில் உள்ளது. சாலைகள் மாநிலத்தில் பிற பகுதிகளை இணைக்கிறது.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, அக்வா நகர மக்கள் தொகை 15,004 ஆகும். பாலின விகிதம் 1000 ஆண்களுக்கு 954 பெண்கள் உள்ளனர். எழுத்தறிவு விகிதம் 90.39%ஆக உள்ளது.
# பதான்



**பதான்** (Patan), இந்தியாவின் குஜராத் மாநிலத்தின் பதான் மாவட்டத்தின் நிர்வாகத் தலைமையிடம் மற்றும் நகராட்சி ஆகும்.  

## வரலாறு
சௌதா நாட்டு அரசன் வனராஜன் சௌதா என்பவரால் கிமு 745இல் கோட்டையுடன் கட்டப்பட்ட நகரம். அப்போது இந்நகரத்தை அன்ஹில்பூர் பதான் என்றும் அன்ஹில்வாட் பதான் என்றும் அழைத்தனர்.  

வரலாற்று ஆசிரியர் *டெர்டியஸ் சாண்ட்லர்* (Tertius Chandler) என்பவர் கி. பி., 1000வது ஆண்டில், ஒரு இலட்சம் மக்கட்தொகை கொண்ட நகரங்களில், பதான் நகரம் 10வது இடத்தை வகித்துள்ளது என்கிறார்.  

பதான் நாட்டு சிறு வயது இளவரசன் *மூலராஜா II* என்பவர் ஆட்சியின் போது, கோரி முகமது பதான் நாட்டைத் தாக்கிய போது, மன்னரின் தன் தாய் நாயகி தேவி, மவுண்ட் அபு அருகில் உள்ள கயாத்திரா என்ற கிராமத்தில் முகமது கோரியை எதிர்த்து போரிட்டு வென்றார்.  

தில்லி சுல்தான் குத்புதின் ஐபெக்கின் படைகள், 1200-1210ஆம் ஆண்டுகளில் பதான் நகரத்தை சூறையாடினார்கள். பின்பு 1298இல் அலாவுதீன் கில்சி என்பவர் பதான் நகரத்தை முற்றிலுமாக அழித்தார்.  

## இராணியின் கிணறு

சோலாங்கி அரச குலத்தின் காலத்தில் இரண்டாம் பீமதேவன் (1022-1063) நினைவாக அவரது மனைவி உதயமதி என்பவரும், அவரது மகன் இரண்டாம் கர்ணதேவன் ஆகியோர், நாற்புறங்களிலும் அழகிய சிற்ப வேலைபாடுகளுடன் கூடிய படிகள் அமைந்த குளத்தை நிறுவினர். இக்குளத்திற்கு பின்னர் ராணியின் குளம் எனப்பெயராயிற்று.  

1304ஆம் ஆண்டில் கவிஞர் மெருதுங்க சூரி எழுதிய பிரபந்த சிந்தாமணி என்ற நூலில் இந்த இராணியின் கிணற்றைப் பற்றிய குறிப்புகள் காணப்படுகிறது.  

பதான் நகரத்து இராணியின் கிணறு, உலக பாரம்பரிய களங்களில் ஒன்றாக 22 சூன் 2014இல் ஐ. நா. வின் யுனேஸ்கோ நிறுவனம் அறிவித்துள்ளது.  

## அமைவிடம்
அகமதாபாத்திலிருந்து 108 கி. மீ. தொலைவில் பதான் நகரம் அமைந்துள்ளது.பதான் நகரம் கடல் மட்ட்த்திலிருந்து 249 அடி உயரத்தில் அமைந்துள்ளது.  

## மக்கட்தொகை
2011ஆம் ஆண்டின் மக்கட்தொகை கணக்கெடுப்பின்படி, பதான் நகர மக்கட்தொகை 1,12,038 ஆகும். அதில் ஆண்கள் 53% , பெண்கள் 47%. ஆக உள்ளனர். எழுத்தறிவு விகிதம் 72% ஆகும்  

## பதான் நகரத்தின் 12 வாயில்கள்
1. பக்வாடா
1. சிடியா
1. மீரா
1. ஆகார்
1. கொத்தகோயி
1. பாட்டிபால்
1. கூங்டி
1. கனசுதா அல்லது காளிகா
1. கான்சரோவர்
1. மோதிசா
1. பாதி
1. லால்
# மோனிக்கா (நடிகை)



**மோனிக்கா** இந்தியத் திரைப்பட நடிகையாவார். இவர் தமிழகத் திரைப்படத்துறை, இந்தித் திரைப்படத்துறை ஆகியவற்றில் பணியாற்றியுள்ளார். தமிழில் கே. எஸ். ரவிக்குமார் இயக்கத்தில் 1999ல் வெளிவந்த மின்சார கண்ணா திரைப்படத்தில் நன்கு அறிந்தவரானார்.  

## தொழில்

மோனிக்கா, கே. எஸ். ரவிக்குமார் இயக்கத்தில் 1999ல் வெளிவந்த காதல் திரைப்படமான மின்சார கண்ணா திரைப்படத்தில் நடிகர் விஜயின் ஜோடியாக நடித்தார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்பு |
| --- | --- | --- | --- | --- |
| 2000 | *மின்சார கண்ணா* | ஐஸ்வரியா | தமிழ் | } |

## ஆதாரங்கள்
# மெக்சனா


| subdivision_name2 = மெகசனா  
| established_title =  
| established_date =  
| founder =  
| named_for =  
| government_type =  
| governing_body =  
| leader_title1 = மாவட்ட ஆட்சியர்  
| leader_name1 = லொசன் சஹிரா  
| leader_title2 = கூடுதல் ஆட்சியர்  
| leader_name2 = முகேஷ் காத்வி  
| unit_pref = Metric  
| area_footnotes =  
| area_rank =  
| area_total_km2 =  
| elevation_footnotes =  
| elevation_m = 81  
| population_total = 184133  
| population_as_of = 2011  
| population_rank =  
| population_density_km2 = auto  
| population_metro = 190189  
| population_metro_footnotes =  
| population_demonym =  
| population_footnotes =  
| demographics_type1 =மொழிகள்  
| demographics1_title1 = அலுவல் மொழிகள்  
| demographics1_info1 = குஜராத்தி, இந்தி  
| timezone1 = IST  
| utc_offset1 = +5:30  
| postal_code_type = அஞ்சலக சுட்டு எண்  
| postal_code = 384001 / 384002  
| area_code_type = தொலைபேசி குறியிடு எண்  
| area_code = 91 2762  
| registration_plate = GJ 2  
| blank1_name_sec1 = பாலின விகிதம்  
| blank1_info_sec1 = 1.12 மெகசனாவில் கெயிக்வாட் அரசர்கள் ராஜ்மகால் எனும் அரண்மனையை நிறுவினர்.  

## மக்கள் வகைப்பாடு
2011ஆம் ஆண்டு மக்கட்தொகை கணக்கெடுப்பின்படி, மெகசானா நகர மக்கட்தொகை 1,84,133ஆக உள்ளது.  

## வழிபாட்டுத் தலங்கள்
1. ஹிங்லாஜ் மாதா கோயில்
1. காயத்திரி கோயில்
1. சுவாமி நாராயணன் கோயில்
1. அம்பிகா மாதா கோயில்
1. அய்யப்பன் கோயில்
1. சிமந்தர் சுவாமி ஜெயின் கோயில்

## பொருளாதாரம்

### தொழில்கள்
பால் உற்பத்தி, வேளாண்மை மற்றும் சாலைகள் அமைக்கும் இயந்திரங்கள் உற்பத்தி செய்யும் தொழிலகங்கள் அதிகம் கொண்டவை. ஆசியாவின் இரண்டாவது மிகப் பெரிய தூத்சாகர் கூட்டுறவு பால் பண்னை இங்கு செயல்படுகிறது.  

#### பால் பண்ணை தொழில்
அதிக பால் தரும் மெகசானி எனும் உள்ளூர் எருமை உற்பத்திக்கு மெகசனா நகரம் புகழ் பெற்றது.  
தூத்சாகர் என்றியப்படும் மெகசனா மாவட்ட கூட்டுறவு பால் உற்பத்தியாளர்கள் ஒன்றியம், ஆசியாவில் மிகப்பெரியது. நாள் ஒன்றுக்கு 1.41 மில்லியன் கிலோ கிராம் பாலை பதனிடுகிறது. 1150 கிராமங்களில் உள்ள 45 இலட்சம் பால் உற்பத்தியாளர்களிடமிருந்து பாலைக் கொள்முதல் செய்வதற்கு தேவையான கட்டமைப்பு கொண்டுள்ளது.  

#### எண்ணெய் மற்றும் இயற்கை எரிவாயு
இந்திய எண்ணெய் மற்றும் இயற்கை எரிவாயு கழகம், 6000 கி. மீ., பரப்பளவில் 28 எண்ணெய் வயல்கள், 1967ஆம் ஆண்டில் தொடங்கியது. மேலும் 1311 எண்ணெய்க் கிணறுகளும், நாள் ஒன்றிற்கு 5800 டன் எரிவாயு உற்பத்தி செய்யும் 16 இயற்கை எரிவாயு கிணறுகளும் மெகசனா கொண்டுள்ளது.  

## போக்குவரத்து வசதிகள்

### சாலைப் போக்குவரத்து
மெகசனா மாநில நெடுஞ்சாலைகள் பேருந்துகள் மூலம் அகமதாபாத், காந்திநகர், பதான், உஞ்சால், பாலன்பூர் நகரங்களை இணைக்கிறது.  

### தொடருந்து நிலையம்
மெகசனா இரயில் நிலையம், இரயில்கள் மூலம், அகமதாபாத், தில்லி, மும்பை, ஜெய்ப்பூர், சென்னை, பெங்களூரு ஆகிய முக்கிய நகரங்களுடன் இணைக்கிறது.  

## இதனையும் காண்க
- சூரியன் கோயில்
# அனு மோகன்


**அனு மோகன்** இந்தியத் திரைப்பட நடிகரும், தமிழ்த் திரைப்பட இயக்குநரும் ஆவார். இயக்குநராக அறிமுகமாகி, நகைச்சுவை கதாபாத்திரங்களில் நடித்துப் புகழ் பெற்றார். கே. எஸ். ரவிக்குமார் இயக்கத்தில் இவர் நடித்த படையப்பா திரைப்படம் நற்பெயர் வாங்கி தந்தது.  

## திரை வாழ்க்கை
அனு மோகன் 1980ளில் இயக்கிய இது ஒரு தொடர்கதை (1987) மற்றும் நினைவுச் சின்னம் (1989) ஆகியவை குறிப்பிடத்தக்கவையாகும். இவர் 1999 இல் கே. எஸ். ரவிக்குமார் இயக்கத்தில் வெளிவந்த படையப்பா திரைப்படத்தில் நகைச்சுவை நடிகராக அறிமுகமானார். பெரும்பாலும் இவ்வியக்குனரின் திரைப்படங்களில் நகைச்சுவை கதாபாத்திரம் ஏற்று நடித்தார்.  

## குறிப்பிடத்தக்க திரைப்படங்கள்
### இயக்குநராக
| **ஆண்டு** | **திரைப்படம்** | **நடிகர்கள்** | **குறிப்பு** |
| --- | --- | --- | --- |
| 1987 | *இது ஒரு தொடர்கதை* | மோகன், ரேகா, அமலா |  |
| 1989 | *நினைவுச் சின்னம்* | பிரபு, முரளி, ராதிகா, சித்ரா |  |
| 1990 | *மேட்டுப்பட்டி மிராசு* | அர்ஜுன் |  |
| 1999 | *அண்ணன்* | ராமராஜன் |  |

### நடிகராக
| **ஆண்டு** | **திரைப்படம்** | **நடிகர்கள்** | **குறிப்பு** |
| --- | --- | --- | --- |
| 1997 | *வி.ஐ.பி* |  |  |
| 1998 | *மூவேந்தர்* |  |  |
| 1998 | *நட்புக்காக* |  |  |
| 1999 | *மன்னவரு சின்னவரு* |  |  |
| 1999 | *படையப்பா* | சின்னரசு |  |
| 1999 | *கண்ணோடு காண்பதெல்லாம்* |  |  |
| 1999 | *பாட்டாளி* |  |  |
| 1999 | *மின்சார கண்ணா* |  |  |
| 2000 | *ஏழையின் சிரிப்பில்* |  |  |
| 2000 | *சபாஷ்* |  |  |
| 2001 | *பத்ரி* |  |  |
| 2001 | *கண்ணுக்கு கண்ணாக* |  |  |
| 2003 | *ஐஸ்* |  |  |
| 2003 | *ஒற்றன்* |  |  |
| 2003 | *பீஷ்மர்* | முத்துசாமி |  |
| 2006 | *திருப்பதி* | கோவில் வேதியர் |  |
| 2010 | *பொள்ளாச்சி மாப்பிள்ளை* |  |  |
| 2012 | *பாகன்* |  |  |
| 2014 | *லிங்கா* | } |  |

### மொழி மாற்று கலைஞராக
| **ஆண்டு** | **திரைப்படம்** | **நடிகர்கள்** | **குறிப்பு** |
| --- | --- | --- | --- |
| 2006 | *சென்னை காதல்* | தர்மவரப்பு சுப்பிரமணியம் |  |
# மன்சூர் அலி கான்



**மன்சூர் அலி கான்** (*Mansoor Ali Khan* பிறப்பு :30 நவம்பர், 1961 ) ஓர் இந்தியத் திரைப்பட நடிகராவார். இவர் எதிர் நாயகனாகவும், துணைக் கதாப்பாத்திரமாகவும் பல திரைப்படங்கள் நடித்துள்ளார். தமிழ்த் திரைப்படத்துறை, மலையாளத் திரைப்படத்துறை மற்றும் தெலுங்குத் திரைப்படத்துறை என தென்னிந்திய மொழித் திரைப்படங்களில் நடித்துள்ளார்.  

## சினிமா வாழ்க்கை
மன்சூர் அலி கான் பெரும்பாலும் எதிரி வேடங்களிலும் ஒரு சில முக்கிய வேடங்களிலும் நடித்துள்ளார். ஆர். கே. செல்வமணி இயக்கிய கேப்டன் பிரபாகரன் (1991) திரைப்படத்தில் நடித்தன் மூலம் பரவலாக அறியப் பட்டார்.இந்தத் திரைப்படம் வணிக ரீதியாக வெற்றி பெற்றது. மும்பையில் உள்ள அனுபம் கெரின் நடிப்புப் பள்ளியில் தனது நடிப்புப் கல்வி பயின்றார்.  

## அரசியல் பயணம்

மன்சூர் அலி கான் தனது ஆரம்ப வாழ்க்கையின் போது, பட்டாளி மக்கள் கட்சியை ஆதரித்தார். 1999 ஆம் ஆண்டு தமிழ்நாட்டில் நடைபெற்ற இந்திய பொதுத் தேர்தலில், பெரியகுளத்தில் இருந்து புதிய தமிழகம் (பி.டி) வேட்பாளராகப் போட்டியிட்ட இவர், சுமார் ஒரு லட்சம் வாக்குகளைப் பெற்று மூன்றாவது இடத்தைப் பிடித்தார். மன்சூர் அலிகான் நாம் தமிழர் கட்சி சார்பாக 17 வது நாடாளுமன்ற தேர்தலில் திண்டுக்கல் தொகுதியில் போட்டியிட்டு, தோல்வியடைந்தார். 2024 பிப்ரவரியில் இந்திய ஜனநாயகப் புலிகள் என்ற புதிய அரசியல் கட்சியைத் தொடங்கித் தேர்தல் ஆணையத்தில் பதிவு செய்துள்ளார்.  

## சர்ச்சை
கேபிள் தொலைக்காட்சியில் தனது திரைப்படமான வெட்டு ஒண்ணு துண்டு ரெண்டு (1998) இன் கொள்ளையர் காட்சிகளை எதிர்த்து ஒரு சாலைத் தடையை ஏற்படுத்தி போக்குவரத்துக்கு இடையூறு விளைவித்ததற்காக சூலை 1998 இல் கைது செய்யப்பட்டார் . அவரது செயல்பாடு திரைப்பட விநியோகஸ்தர் சிந்தாமணி முருகேசன் தொலைக்காட்சியின் நடவடிக்கைகளைக் கண்டித்து ஒரு செய்திக்குறிப்பை வெளியிட்டு, பாண்டிச்சேரி முழுவதும் உள்ள சினிமா அரங்குகளை ஒரு நாள் மூடத் தூண்டியது .  

பாலியல் பலாத்கார குற்றச்சாட்டில் குற்றவாளி என நிரூபிக்கப்பட்டு, அவருக்கு மார்ச் 27, 2001 அன்று அமர்வு நீதிமன்றத்தால் ஏழு ஆண்டுகள் சிறைத்தண்டனை வழங்கப்பட்டது. பின்னர், 2012 ஆம் ஆண்டில், மெட்ராஸ் உயர்நீதிமன்றம் பெண்கள் அவர் மீது பொய்யான குற்றச்சாட்டுகளை முன்வைத்ததைக் கண்டறிந்து, அந்தப் பெண்ணுக்கு தீங்கிழைக்கும் வழக்கு மற்றும் அவதூறு வழக்கில் நடிகருக்கு இழப்பீடாக ரூ .50 லட்சம் செலுத்த உத்தரவிட்டார்.  

அரும்பக்கத்தில் 16 மாடி சொத்தை சட்டவிரோதமாக கட்டியதாக குற்றம் சாட்டப்பட்டதை அடுத்து கான் பின்னர் சனவரி 2012 இல் நில அபகரிப்பு குற்றச்சாட்டில் கைது செய்யப்பட்டார் .  

சேலம் மற்றும் சென்னையை இணைக்கும் உத்தேச 270 கிலோமீட்டர் சூப்பர்ஹைவேவை எதிர்த்து கான் 17 ஜூன் 2018 அன்று சுற்றுச்சூழல் ஆர்வலர் பியூஷ் மனுஷுடன் கைது செய்யப்பட்டார்.
# அழுக்கு சாமியார்

**அழுக்குச் சாமியார்** என்பவர் தமிழ்நாட்டின் பொள்ளாச்சி பகுதிக்கு அருகே இருக்கும் வேட்டைக்காரன்புதூரில் வாழ்ந்த ஒரு சித்தராவார். இவருடைய ஜீவ சமாதியை இவருடைய பக்தர்கள் இப்போது கோவிலாக்கி வழிபடுகின்றனர். இவர் கார்த்திகை மாதம் மிருகசீரிசம் நட்சத்திரத்தில் பிறந்ததாகக் கூறப்படுகிறது. இவருடைய பிறப்பு, இயற்பெயர், ஊர் ஆகியவைப் பற்றிப் பக்தர்களுக்குத் தெரியவில்லை.  

## பெயர்க்காரணம்
இவர் எப்போது குளிக்கிறார் என்பதை அறியாத மக்கள், இவரை அழுக்குச் சாமியார் என்று அழைக்க அதுவே இவருடைய பெயராக நிலைத்துவிட்டது.  

## ஜீவ சமாதி
இவர் 1918-ஆம் ஆண்டு கார்த்திகை மாதம் மிருகசீரிசம் நட்சத்திரத்தில் வேட்டைக்காரன்புதூரிலேயே ஓரிடத்தினைத் தேர்ந்தெடுத்து ஜீவ சமாதியானார். அவருடைய ஜீவ சமாதி தற்போது அழுக்குச் சாமியார் கோவில் என்ற பெயரில் அமைந்துள்ளது.  

## குரு பூசை

அழுக்குச் சாமியார் ஜீவ சாமாதி அடைந்த நாளான கார்த்திகை மாதம் மிருகசீரிசம் நட்சத்திர தினத்தன்று அவருக்குக் குரு பூசை பக்தர்களால் சிறப்பாகக் கொண்டாடப்படுகிறது. இக்குரு பூசையில் பாண்டிச்சேரியின் முதல்வர் ந. ரங்கசாமி கலந்து கொண்டுள்ளார். இந்நாளில் அழுக்குச் சாமியாருக்குப் பிடித்த கம்பஞ் கஞ்சியைப் பக்தர்களுக்குப் பிரசாதமாகத் தருகிறார்கள்.  

## இவற்றையும் காண்க

## ஆதாரங்கள்
http://www.dinamalar.com/news_detail.asp?id=132705
# நட்புக்காக



***நட்புக்காக*** 1998ஆம் ஆண்டில் வெளியான ஒரு தமிழ்த் திரைப்படமாகும். கே. எஸ். ரவிக்குமார் இயக்கிய இத்திரைப்படத்தில் சரத்குமார், சிம்ரன் மற்றும் விஜயகுமார் ஆகியோர் முக்கிய கதாபாத்திரங்களில் நடித்திருந்தனர். சரத்குமார் இரு வேடங்களில் நடித்த இத்திரைப்படம் சிறப்பான வெற்றியைப் பெற்ற திரைப்படமாகும். தமிழில் சிறப்பான வெற்றியைப் பெற்றதால், கே. எஸ். ரவிக்குமார் இப்படத்தை தெலுங்கில் சிரஞ்சீவி நடிப்பில் *சினேகம் கோசம்* என்னும் பெயரில் இயக்கினார். பின்னர் இப்படம் *திக்காஜரு* (2000) என கன்னடத்திலும் மீளுருவாக்கப்பட்டது.  

## நடிகர்கள்
- சரத்குமார் - சின்னையா, முத்தையா (இரட்டை வேடம்)
- சிம்ரன் - பிரபாவதி
- விஜயகுமார் - கருணாகரன் / ஐயா
- சுஜாதா - லட்சுமி
- மனோரமா - முத்தையாவின் தாயார்
- செந்தில் - குன்னன்
- ஆர். சுந்தர்ராஜன் - கணக்கு பிள்ளை
- அனு மோகன் - டிரைவர்
- சித்தாரா - கௌரி
- மன்சூர் அலி கான் - கஜபதி
- ரஞ்சித் - பசுபதி
- மனோபாலா - கஜபதியின் கணக்கு பிள்ளை
- கே. எஸ். ரவிக்குமார் - நொண்டி சாமியார்

## வெளியீடு
இத்திரைப்படம் சிறப்பான வெற்றியைப் பெற்ற திரைப்படமாகும்.  

## மறு உருவாக்கம்
**-

! ஆண்டு
! திரைப்படம்
! மொழி
! நடிகர்கள்
! இயக்குநர்**

| 1998 | *சினேகம் கோசம்* | தெலுங்கு | சிரஞ்சீவி, மீனா | கே. எஸ். ரவிக்குமார் |
| --- | --- | --- | --- | --- |
| 2000 | *திக்காஜரு* | கன்னடம் | விஷ்ணுவர்தன், அம்பரீஷ் | டி. ராஜேந்திர பாபு |

## பாடல்கள்
தேவா இசையமைத்த இத்திரைப்படத்தில் இடம்பெற்ற 6 பாடல்களும் கவிஞர் காளிதாசன் எழுதியவை.  

| **எண்** | **பாடல்** | **பாடலாசிரியர்** | **பாடகர்(கள்)** |
| --- | --- | --- | --- |
| 1 | "நம்ம அய்யா நல்லவருங்கோ" | காளிதாசன் | மனோ, மலேசியா வாசுதேவன், சரத்குமார், விஜயகுமார் |
| 2 | "அடிக்கிற கை அனைக்குமா" | ஹரிணி |  |
| 3 | "சின்ன சின்ன முந்திரியா" | மனோ, சித்ரா |  |
| 4 | "கருடா கருடா" | கிருஷ்ணராஜ், சுஜாதா |  |
| 5 | "மீசைக்கார நண்பா" | தேவா |  |
| 6 | "மீசக்கார நண்பா" | கிருஷ்ணராஜ் | } |

## விருதுகள்
- 1998 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது (முதற் பரிசு) கிடைத்தது.
# மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்


**மெகசானா மாவட்டப் பால் உற்பத்தியாளர்கள் கூட்டுறவு ஒன்றியம்** அல்லது **தூத்சாகர் கூட்டுறவு பால் பண்ணை**' (Mehsana District Cooperative Milk Producers' Union), இந்தியாவின், குஜராத் மாநிலத்தில், மெகசானா நகரத்தில் அமைந்துள்ளது. இந்நிறுவனத்தை *தூத் சாகர்* என்று பெருமையாக அழைப்பர்.  

தூத்சாகர் (பாற்கடல்) என்றியப்படும் மெகசனா மாவட்டக் கூட்டுறவு பால் உற்பத்தியாளர்கள் ஒன்றியம், நாள் ஒன்றுக்கு 1.41 மில்லியன் கிலோ கிராம் பாலை பதப்படுத்துகிறது. 1150 கிராமங்களில் உள்ள 45 இலட்சம் பால் உற்பத்தியாளர்களிடமிருந்து பாலைக் கொள்முதல் செய்வதற்கு தேவையான கட்டமைப்பு கொண்டுள்ளது.  
பாலிருந்து கிடைக்கும் பால் பொருட்களான வெண்ணெய், நெய், தயிர் மற்றும் பால் பவுடர்களை தயாரிக்கும் தொழிற்சாலைகள் கொண்டுள்ளது.  

அதிக பால் தரும் *மெகசானி* எனும் உள்ளூர் எருமைகள் உற்பத்திக்கு மெகசனா புகழ் பெற்றது.  

இக்கூட்டுறவு பால் பண்ணை ISO 9001:2000, ISO 14000:2004, மற்றும் ISO 22000:2005 தரச் சான்றிதழ் பெற்றுள்ளது.  

## வரலாறு
அமுல் மாதிரி கூட்டுறவு நிறுவனமாக தூத்சாகர் 8 நவம்பர் 1960இல் பதிவு செய்யப்பட்டு, 1963முதல் செயல்படத் துவங்கியது. இது குஜராத் மாநில பால் உற்பத்தியாளர்கள் கூட்டுறவு ஒன்றியத்தின் ஒரு உறுப்பினர் ஆகும். இது ஆசியாவின் இரண்டாவது மிகப்பெரிய கூட்டுறவு பால் பண்ணை தொழிற்சாலை ஆகும்.
# இனவழிப்பு வன்கலவி



**இனவழிப்பு வன்கலவி** (*Genocidal rape*) என்பது போர்க்காலங்களில் எதிராளியாகக் கருதப்படும் இனத்தின் இனப்படுகொலையின் அங்கமாக அவ்வினப் பெண்களின் மீது பெருந்திரள் வன்கலவி மேற்கொள்ளும் செயற்பாட்டைக் குறிப்பதாகும். யுகோசுலேவியப் போர், இலங்கைத் தமிழர் இனப்படுகொலை, ருவாண்டா இனப்படுகொலை போன்ற நிகழ்வுகளின்போது நடத்தப்பட்ட பெருந்திரள் வன்கலவி அப்போராட்டங்களின் ஒன்றிணைந்த அங்கமாக இருந்ததால் பன்னாட்டு கவனத்தைக் கவர்ந்தன. வரலாற்றில் போர்க்கால வன்கலவிகள் தொடர்ந்து நிகழ்ந்து வந்துள்ளபோதிலும் இவை பொதுவாக போரின் விளைவாக கருதப்பட்டன; போர் இராணுவ நடவடிக்கையின் அங்கமாக இருந்ததில்லை.  

போரின்போது ஏற்பட்ட பெருந்திரள் வன்கலவி இனவழிப்பு வன்கலவியாக வங்காளதேச விடுதலைப் போர், போசுனியா உள்நாட்டுப் போர்கள், ருவாண்டா இனப்படுகொலை போன்ற நிகழ்வுகளில் வரையறுக்கப்பட்டுள்ளன.  

## இனவழிப்பு முறையாக வன்கலவி

பன்னாட்டு மன்னிப்பு அவையின்படி போர்க்காலங்களில் நடைபெறும் வன்கலவி போராட்டத்தின் விளைவல்லாது முன்னரே திட்டமிடப்பட்டு வேண்டுமென்றே நிகழ்த்துப்படுகின்ற இராணுவ நடவடிக்கை ஆகும். கடந்த இருபத்து ஐந்தாண்டுகளில் பெரும்பாலான போர்கள் நாடுகளுக்கிடையேயான போராக இல்லாது சமயக்குழுக்களுக்கிடையேயான அல்லது நாட்டு இனங்களுக்கிடையேயான உள்நாட்டுப் போராக உள்ளன. இந்தச் சண்டைகளின்போது வன்கலவியை குடிமக்கள் மீது அரசும் அரசல்லாத போராளிகளும் அடிக்கடி மேற்கொள்கின்றனர். இவற்றை இதழாளர்களும் மனித உரிமையாளர்களும் போசுனியப் போர், சியேரா லியோனி, ருவாண்டா, லைபீரியா, சூடான், உகாண்டா, காங்கோ மக்களாட்சிக் குடியரசு, ஈழப் போர் போன்ற சண்டைகளின் போது ஆவணப்படுத்தி உள்ளனர். இத்தகைய சண்டைகளின்போது பெருந்திரள் வன்கலவியின் நோக்கம் இருதரப்பட்டது; குடிமக்களிடையே அச்சத்தை ஏற்படுத்தி தங்கள் சொத்துக்களிலிருந்து பிரித்தல் மற்றும் இரண்டாவதாக ஏற்பட்ட அவமானத்தால் அவர்கள் மீண்டுவந்து மீளமைவதை தடுத்தல். இவை குறிப்பிட்ட இனத்தினரை குடிபெயர்க்க உதவுவதால் அரசல்லாத போராளிகளுக்கு மிகவும் முக்கியமான செயற்பாடாக விளங்குகின்றது. இத்தகைய பெருந்திரள் வன்கலவிகள் இனக்கருவறுப்பு மற்றும் இனப்படுகொலைகளுக்கு மிகவும் உதவியாக உள்ளன; இவற்றின் நோக்கமான குறிப்பிட்ட இனத்தினரை அழிக்கவும் கட்டாயமாக வெளியேறச் செய்யவும் மீளவும் குடியேறாத நிலையையும் நிறைவேற்ற முடிகின்றது. மற்றொரு நோக்கமாக கட்டாயக் கருத்தரித்தல் உள்ளது; இருப்பினும் கருத்தரிக்க இயலாதவர்களும் வன்கலவிக்கு உள்ளாகின்றனர். பாதிக்கப்பட்டோர் சிறுமிகளிலிருந்து எண்பது வயது பெண்கள் வரை உள்ளனர்.  

## மேற்சான்றுகள்

## நூற்றொகை

- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 
- 

## இனப்படுகொலைகளின் பட்டியல்
# விக்கிப்பீடியா:பெண்கள் வரலாற்று மாதம்

<div>  

பெண்கள் வரலாற்று மாதம்  

</div>  
**பெண்கள் வரலாற்று மாதம்** என்பது கட்டுரைகள் பெண்ணியம் பற்றிய உருவாக்குதல், விரிவாக்குதல் உட்பட்ட விக்கித்திட்டமாகும். இது ஒவ்வொரு வருடமும் அனைத்துலக பெண்கள் நாள், பெண்கள் வரலாற்று மாதம் என்பவற்றுடன் தொடர்புபட்டு நடைபெறும்.  

;நடைபெற்ற நிகழ்வுகள்:  
- 2015, ஆலமரத்தடி அறிவிப்பு
- Edit-a-thon How-To guide can help you plan your event''' which was created by experienced volunteers.
- A blog about having a small scale Wikipedia editing party at your home by User:Seeeko
- **An evaluation of edit-a-thons** which looks at numerous edit-a-thons from 2012–13 and assesses their impact and makes suggestions for improvements.
- **A self-evaluation by User:SarahStierch of past WikiWomen's edit-a-thons** which includes her step by step on how she produced the event and lessons learned.

## கற்றல் முறைகள்

Learning patterns are created by volunteers and based on experience and evidence. They're short and helpful resources you can use when planning your event:  

- **Afterparty** tells you why it's important to have a post-event get together to celebrate your achievements.
- **Cookies by the exit** reminds you to the importance of surveying participants to see what you can do better next time.
- **Fostering affinity groups** is important, so women can feel comfortable contributing to Wikipedia together without an worries.
- **Icebreaker** explains why it's important to have everyone get to know each other at the start of your event.
- **Informal venue** discusses how you can have a successful event anywhere, whether it's a coffee shop or a casual environment without formal planning.
- **Let the media know** provides easy ways to promote your event so more people hear about it.
- **Mix newcomers and veterans** discusses why it's important to have newbies and experienced editors together at an event.
- **Photographic evidence** explains why it's important to take photographs!
- **Repeat events**: Don't just have one event and never have another – have multiple to attract more regular editors and help sustain contributors to Wikipedia.
- **Safe space policies** are used to make sure everyone has a fun and safe time at your event.
- **Six account limit**: Did you know you can only make six new accounts via one IP at a time? So if your event has lots of new potential editors who don't have accounts, here's how you can make new accounts without worry.

## இதனையும் காண்க
- விக்கித் திட்டம் பெண்ணியம்
# உள்ளால்

உள்ளாலா என்னும் நகரம், கர்நாடகத்தின் தென்கன்னட மாவட்டத்தில் உள்ளது. இது துளுவிலும் கன்னடத்திலும் உள்ளால (ಉಳ್ಳಾಲ) என்று அழைக்கப்படும். இது மங்களூர் வட்டத்துக்கு உட்பட்டது. இது மண்ணெண்ணெய் பயன்பாடற்ற முதல் நகராட்சி என்ற பெருமையைப் பெற்றுள்ளது.  

## இணைப்புகள்
- உள்ளால் நகராட்சியின் தளம்
# வெண்டி டோனிகர்


**வெண்டி டோனிகர்** (*Wendy Doniger*, நவம்பர் 20, 1940) என்பவர் அமெரிக்க ஆய்வறிஞர் ஆவார். சமற்கிருத மொழியில் புலமை பெற்றவர். இந்து சமய ஆய்வாளர், சமயங்கள் பற்றியும் தொன்மங்கள் பற்றியும் ஆய்வு செய்து பல நூல்களை எழுதியுள்ளார். அமெரிக்க நாட்டு சிக்காகோ பல்கலைக் கழகத்தில் சமய வரலாற்றுத் துறையில் 1978 ஆம் ஆண்டு முதல் பேராசிரியராகப் பணி புரியும் பெண்மணி ஆவார்.  

இந்துக்கள்: ஒரு மாற்று வரலாறு (*The Hindus: An Alternative History*) என்னும் இவருடைய நூலை 2009 ஆம் ஆண்டில் பெங்குயின் பதிப்பகம் வெளியிட்டது. இந்து மதத்தையும் பழக்க வழக்கங்களையும் இழிவு படுத்தி இந்நூலில் கருத்துக்கள் எழுதப்பட்டுள்ளன என்று கண்டித்து சிக்சா பச்சாவோ அந்தோலன் சமிதி என்னும் ஓர் அமைப்பு வெண்டி டோனிகர் மீதும் பெங்குயின் பதிப்பகத்தின் மீதும் வழக்குப் போட்டது. அதன் விளைவாக பெங்குயின் அந்தப் புத்தகத்தை விற்பனையிலிருந்து விலக்கிக் கொண்டது. எனவே இந் நிகழ்வு தொடர்பாக அறிவுலக மட்டத்தில் பெரும் விவாதமும் கருத்து மோதல்களும் ஏற்பட்டன.  

## பிறப்பும் படிப்பும்
நியூயார்க் நகரில் யூதப் பெற்றோருக்கு மகளாகப் பிறந்தார். 1962 இல் சமற்கிருத மொழியையும் இந்தியா பற்றிய கல்வியையும் படித்துப் பட்டம் பெற்றார். 1963–64 காலப் பகுதியில் இந்தியாவில் தங்கி இந்தியாவைப் பற்றிய கல்வியையும் ஆராய்ச்சியையும் தொடர்ந்தார்.  

1968 இல் ஆர்வர்டு பல்கலைக் கழகத்தில் ஆய்வுப் பட்டம் பெற்றார். 1973 இல் ஆக்சுபோர்டில் பயின்று கீழைத்தேயக் கல்வியில் ஆய்வுப் பட்டம் பெற்றார்.  

## பணிகள்

- சிக்காகோ பல்கலைக்கழகத்தில் மதங்களின் வரலாறு என்பது பற்றிய துறையின் பொறுப்பில் பணியாற்றினார்.
- மதங்களின் வரலாறு என்னும் ஓர் இதழை நடத்தி அதில் பதிப்பு ஆசிரியராக இருந்து பணியாற்றினார்.
- 1985 ஆம் ஆண்டில் சமயங்களின் அமெரிக்க அகாதமியில் தலைவர் ஆனார்.
- 1997 இல் ஆசியவியல் கல்விக் கழகத்தில் தலைவர் பொறுப்பை ஏற்றுக் கொண்டார்.
- என்சைக்ளோப்பீடியா பிரிட்டானிகா பன்னாட்டுப் பதிப்பில் பணியாற்றினார்.
- 16 நூல்கள் அளவுக்கு எழுதியுள்ளார்.
- நியூயார்க் டைம்சு வாசிங்க்டன் போஸ்ட் போன்ற உலகப் புகழ் இதழ்களில் கட்டுரைகள் எழுதி வருகிறார்.

## எழுதியவற்றுள் சில நூல்கள்

- Asceticism and Eroticism in the Mythology of Siva
- Vatsyayana Kamasutra
- The Hindus: An Alternative History on Hinduism
- The Origins of Evil in Hindu Mythology
- The Ganges
- Women, Androgynes and other Mythical Beasts
- On Hinduism
# ஆப்பிள் கடிகாரம்



**ஆப்பிள் கடிகாரம்** (*Apple Watch*) ஆப்பிள் நிறுவனம் உருவாக்கியுள்ள சுட்டிக்கடிகாரம் ஆகும். இதனை அதன் தலைவர் டிம் குக் செப்டம்பர் 9, 2014 அன்று அறிமுகப்படுத்தினார்; ஏப்ரல், 2015 முதல் விற்பனைக்கு வரவுள்ளது. இக்கடிகாரத்தில் துல்லியமான நேரம் காட்டுவதுடன் உடற்றிறன் சுவடு தொடரவும் உடல்நலம் பேணவும் செயலிகள் அமைக்கப்பட்டுள்ளன. ஐஓஎஸ் மற்றும் பிற ஆப்பிள் கருவிகளுடனும் சேவைகளுடனும் ஒருங்கிணைக்கப்பட்டுள்ளது. இந்தக் கடிகாரம் *கடிகாரம்*, *விளையாட்டு*, *எடிசன்* என மூன்று நாகரிகப் பாணிகளில் (*கலெக்சன்சு*) வெளியிடப்படவுள்ளது; ஒவ்வொன்றும் கலங்கள், கைப்பட்டைகள் இவற்றில் மாற்றமுடையவை. எடிசன் என்பது 18 காரட் தங்கத்திலான கலத்துடன் மிக உயர்ந்த விலையில் ஆபரண துணையாடையாக வருகின்றது. இதன் பல செயற்பாடுகளுக்கு ஐ-போனுடன் இணைக்கப்பட்டிருக்க வேண்டும். ஐபோன் 5 மற்றும் பிந்தைய iOS 8.2 இயங்கும் கருவிகளுடன் ஒத்தியங்கக்கூடியது.  

## மேற்சான்றுகள்

## வெளியிணைப்புகள்

- – அலுவல்முறை வலைத்தளம்
# ராஜ்பிப்லா



**ராஜ்பிப்லா** (Rajpipla), இந்தியாவின், குஜராத் மாநிலத்தின் நர்மதா மாவட்டத்தின் நிர்வாகத் தலைமையிடம் மற்றும் ஒரு நகராட்சி மன்றம் ஆகும். முன்னாளில் இது ராஜ்பிப்லா நாட்டின் தலைநகராக விளங்கியது. இந்நகரம் முன்னர் ராஜ்பிப்லா இராச்சியத்தின் தலைநகராக இருந்தது.  

## மக்கள் வகைப்பாடு
2001ஆம் ஆண்டு மக்கட்தொகை கணக்கெடுப்பின்படி ராஜ்பிப்லா நகர மக்கள் தொகை 54,923 ஆகும். அதில் ஆண்கள் 51%, பெண்கள் 49% ஆகும். எழுத்தறிவு விகிதம் 97% ஆகும். குஜராத் மாநிலத்தில் அதிக எழுத்தறிவு கொண்ட நகராகும்.